**Oppdatert informasjon om koronaviruset**

Time kommune følger situasjonen rundt koronaviruset tett, og følger anbefalingar frå Folkehelseinstituttet. Oppdatert informasjon vert kontinuerleg lagt ut på [nettsida til kommunen](https://www.time.kommune.no/aktuelt/informasjon-om-koronaviruset.5420.aspx).

**Karantene**

7. mars kom helsemyndigheitene med nye retningslinjer for karantene i forbindelse med korona-viruset:

Alle som har vore ute og reist i dei områda som Folkehelseinstituttet oppgjer at har vedvarande smitte, skal halda seg heime i karantene i 14 dagar etter heimkomst, sjølv om dei er symptomfri.

Desse nye retningslinjene gjer at me frå og med i dag har tilsette/barn ved skulen/i barnehagen som er i karantene.

Det at tilsette/barn er i karantene betyr ikkje at dei er smitta av koronaviruset sjølv. Karantenereglane er til for å avgrensa smittefaren, og dette tiltaket vert gjort for å vera føre var. Det er også svært lite sannsynleg at tilsette/barn som har vore symptomfri har smitta andre då dei var på skule/i barnehagen i førre veke, sjølv om dei er i karantene denne veka.

* **Her finn du Folkehelseinstituttet si liste over land med vedvarande smitte:** <https://www.fhi.no/nettpub/coronavirus/fakta/omrader-med-vedvarende-spredning-av-koronaviruset-coronaviruset/>
* **Informasjon om karantene:** <https://www.fhi.no/nettpub/coronavirus/rad-til-personer-som-er-smittet-eller-har-vart-utsatt-for-smitte/rad-til-personer-som-er-i-hjemmekarantene/#hjemmekarantene>